Document ID: 32003D0898

Komission päätös,
tehty 1 päivänä heinäkuuta 2003,
Euroopan yhteisön ja Australian viinikaupasta tehdyn sopimuksen muuttamista koskevasta sopimuksesta
(2003/898/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisön ja Australian välisen viinikauppaa koskevan sopimuksen tekemisestä ja allekirjoittamisesta 24 päivänä tammikuuta 1994 tehdyn neuvoston päätöksen 94/184/EY(1) ja erityisesti sen 3 artiklan,
ottaa huomioon Brysselissä 26 päivänä tammikuuta 1994 ja Canberrassa 31 päivänä tammikuuta 1994 allekirjoitetun Euroopan yhteisön ja Australian sopimuksen viinikaupasta(2), sellaisena kuin se on viimeksi muutettuna 6 päivänä elokuuta 2002 tehdyllä sopimuksella(3), ja erityisesti sen 17 artiklan 2 kohdan,
sekä katsoo seuraavaa:
(1) Komissio on neuvotellut yhteisön puolesta kyseisen sopimuksen muutoksesta, jonka tarkoituksena on pidentää 30 päivään kesäkuuta 2004 kationinvaihtohartseilla käsitellyille australialaisille viineille myönnetyn väliaikaisen luvan voimassaoloa.
(2) Viinin hallintokomitea ei ole antanut lausuntoa puheenjohtajansa asettamassa määräajassa.
ON PÄÄTTÄNYT SEURAAVAA:
Ainoa artikla
Hyväksytään yhteisön puolesta Euroopan yhteisön ja Australian viinikaupasta tehdyn sopimuksen muuttamista koskeva sopimus.
Sopimuksen teksti on tämän päätöksen liitteenä.
Tehty Brysselissä 1 päivänä heinäkuuta 2003.

Labels: 18
17
15